1915

Árið 1915 (MCMXV í rómverskum tölum)

 Helstu atburðir 
 1. janúar - Áfengisbann lögleitt á Íslandi.
 3. janúar - Ungmennafélagið Vorboðinn var stofnað.
 24. janúar - Íþrótta- og málfundafélagið Ármann var stofnað á Ísafirði.
 25. apríl - Bruninn mikli í Reykjavík 1915: Tólf hús í miðbæ Reykjavíkur brunnu og tveir fórust. Í kjölfarið voru miklar hömlur settar á byggingu timburhúsa í borginni. Hvenær var steinsteypa fyrst notuð í byggingar á Íslandi? Vísindavefurinn
 6. júní - Íþróttafélagið Þór stofnað.
 19. júní - 
 Íslenskar konur fengu kosningarétt.
 Stjórnarskrármálið Breytingarnar á sjórnarskránni voru staðfestar með undirritun Danakonungs. Landskjör var tekið upp.
 Íslenski fáninn var opinberlega staðfestu rmeð konungsúrskurði.
 10. júlí - Íþróttafélagið Magni var stofnað á Grenivík.
 Reykjavíkurmótið í knattspyrnu fór fyrst fram.
 Óháðir bændur, stjórnmálahreyfing, var stofnuð.
 Dýraverndarinn og Réttur tímarit komu út fyrst.
 Hjúkrunarfélagið Líkn var stofnað.

 Fædd 
 28. janúar - Nanna Ólafsdóttir, íslenskur sagnfræðingur (d. 1992).
 30. janúar - Ármann Kr. Einarsson, rithöfundur. (d. 1999)
 3. ágúst - Agnar Kofoed-Hansen, flugmaður, flugmálastjóri og lögreglustjóri. (d. 1982)
 14. september - Guðmundur Vigfússon, reykvískur bæjarfulltrúi (d. 1983).
 19. september - Jóhann Hafstein, stjórnmálamaður og stofnandi Vöku, félag lýðræðissinnaðra stúdenta. (d. 1980)

Dáin
 25. maí - Gísli Hjálmarsson, bæjarpersóna.
 23. júní - Þorgils gjallandi, rithöfundur,
 24. júní - Torfi Bjarnason, skólastjóri Ólafsdalsskólans.
 18. september - Kristján Ó. Þorgrímsson, bóksali og leikari.

Erlendis
 1. janúar - Fyrri heimsstyrjöld: Breska herskipinu HMS Formidable var sökkt af þýskum kafbáti, 547 létust.
 26. janúar - Rocky Mountain-þjóðgarðurinn var stofnaður í Colorado.
 2. mars - Þjóðarmorð Tyrkja á Armenum hófst.
 7. maí - Farþegaskipinu RMS Lusitania var sökkt af þýskum kafbáti. 1.199 létust.
 22. maí - Eldfjallið Lassen Peak gaus í Kaliforníu.
 23. maí - Ítalía gekk til liðs við bandamenn í styrjöldinni og lýsti stríði á hendur Austurríki-Ungverjalandi.
 3. júní - Mexíkóska borgararstyrjöldin: Herjum Álvaro Obregón og Pancho Villa lenti saman. Villa beið ósigur.
 5. júní - Konur í Danmörku hlutu kosningarétt.
 1. júlí - Fyrsta flugvélin var skotin niður í flugbardaga þegar þýskur flugmaður skaut hana niður.
 28. júlí - Bandaríkin náðu yfirráðum yfir Haítí og héldu til 1934.
 23. október -  Þýska herskipið SMS Prinz Adalbert sprakk vegna tundurdufla á Eystrasalti, tæp 700 fórust.
 21. nóvember - Breska skipið Endurance með landkönnuðinum Ernest Shackleton sökk við Suðurskautið. Áhöfnin bjargaðist. Flakið fannst árið 2022 á 3.008 metra dýpi.
 Alfred Wegener birti kenningu sína um meginlandið Pangaea.
 Hamskiptin, skáldsaga eftir Franz Kafka kom út.

 Fædd 
 6. maí - Orson Welles, bandarískur leikari, leikstjóri, rithöfundur og framleiðandi. (d. 1985)
 7. apríl - Billie Holiday, bandarísk djass- og swing-söngkona. (d. 1959)
 10. júní - Saul Bellow, bandarískur rithöfundur og Nóbelsverðlaunahafi (d. 2005).
 16. júní - Mariano Rumor, ítalskur stjórnmálamaður og fyrrum forseti Ítalíu (d. 1990).
 29. ágúst - Ingrid Bergman, sænsk leikkona (d. 1982).
 17. október - Arthur Miller, leikskáld (d. 2005).
 25. nóvember - Augusto Pinochet, einræðisherra í Chile (d. 2006)
 12. desember - Frank Sinatra, bandarískur söngvari og kvikmyndaleikari (d. 1998).
 27. desember - Gyula Zsengellér, ungverskur knattspyrnumaður (d. 1999).

 Dáin 
 23. janúar - Anne Whitney, bandarískur myndhöggvari og skáld.
 21. mars - Frederick Winslow Taylor, bandarískur vélaverkfræðingur.
 2. júlí - Porfirio Díaz, mexíkóskur hershöfðingi og stjórnmálamaður. 
 20. ágúst - Paul Ehrlich, þýskur örverufræðingur og nóbelsverðlaunahafi (f. 1854).
 4. október - Karl Staaff, sænskur stjórnmálamaður og forsætisráðherra Svíþjóðar.
 12. október - Edith Cavell, bresk hjúkrunarkona bjargvættur hermanna beggja hliða í fyrri heimsstyrjöldinni.

 Nóbelsverðlaunin 
 Eðlisfræði - Sir William Henry Bragg, William Lawrence Bragg
 Efnafræði - Richard Martin Willstätter
 Læknisfræði - Voru ekki veitt þetta árið,
 Bókmenntir - Romain Rolland
 Friðarverðlaun - Voru ekki veitt þetta árið,

Tilvísanir

Flokkur:1915